Vankilassa -
kaikilla on hierarkia itselle ja muille.
Ihmiset nauravat syytteelle törkeästä vainoamisesta.
"Oletko vainoaja? Mitä paskaa se oikein on?"
"Kiikaroitko ihmisiä puskista?"
"En."
Joidenkin kohdalla vainoaminen on sitä,
mutta jokaisen tilanne on erilainen.
Vieraiden ihmisten kohdalla -
kuittaan puheet naurulla.
Aihe nostaa esiin paljon tuskaa ja kaunaa -
ja traumat, jotka minä ja Rachel kävimme läpi.
YHDYSVALLOISSA ON VUOSITTAIN YLI KOLME MILJOONAA -
VAINOAMISTAPAUSTA.
TRAUMAN JA PAKKOMIELTEISEN KÄYTÖKSEN VÄLILLÄ ON TUNNUSTETTU YHTEYS.
Haluan tehdä selväksi yhden asian.
Saatan tuntea empatiaa Johnia kohtaan,
mutta en koskaan anna hänen tekojaan anteeksi.
Vaikka ymmärrän hänen tekonsa, minun ei tarvitse hyväksyä niitä.
En hyväksy niitä.
NETFLIX-SARJA
Olen mieluummin murhaaja kuin vainoaja.
Halusin että hän tuntee, että häntä tarkkaillaan.
Kuka tahansa voi olla vainoaja.
Se on pelottelupuhetta.
En ole niin hullu.
GALESBURG, ILLINOIS
HENRY C. HILLIN VANKILA ILLINOISIN VANKEINHOITOLAITOS
JOHN ANDERSON VANGITTIIN 24.5.2019 EX-KUMPPANINSA VAINOAMISESTA.
Minun kohdallani vainoaminen juontaa juurensa hylkäämisongelmasta.
Takerrun johonkin ihmiseen, koska koin hänen hylänneen minut.
Se saa minut takertumaan enemmän.
Suutun ja sanon: "Rakastat minua, sinun pitäisi olla täällä."
Viha johtuu loukatuksi tulemisesta.
Näin jälkikäteen ajateltuna siitä alkoivat ongelmat,
jotka johtivat tähän tilanteeseen.
Olen John R. Anderson III.
Olen Hillin vankilassa -
törkeästä vainoamisesta syytettynä.
DEKALBIN PIIRIKUNTA, ILLINOIS
Vartuin maaseudulla.
Isä opetti metsästämään ja kalastamaan.
Pärjäsin koulussa. Urheilin, pelasin baseballia.
Minulla on aina ollut vakavia suhteita.
Kun aloin seurustella yläasteella -
ja lukiossa,
ostin aina kukkia tai nauhoitin musiikkia kasetille.
Halusin vakavia suhteita.
En hengaillut huvin vuoksi.
Suhteessa piti olla yhteys ja läheisyyttä.
Huomaan heti, pidänkö ihmisestä vai en.
Rachelilla ja minulla synkkasi.
Me olimme kuin kaksi marjaa.
KUN JOHN OLI 32-VUOTIAS,
HÄN TAPASI 28-VUOTIAAN RACHELIN.
Olen Rachel.
Tapasin Johnin sokkotreffeillä vuonna 2015.
Tein kolmea työtä -
ja kasvatin poikaani yksin.
Minua ei kiinnostanut -
minkäänlainen parisuhde.
John oli tosi hauska ja nokkela.
Hänellä oli tuolloin Harley-Davidson-moottoripyörä.
Hän oli mies minun makuuni.
Sanoin hänelle, että hänen vihreät silmänsä -
hurmasivat minut ensitapaamisella.
Emme hypänneet suhteeseen suin päin.
Me aioimme edetä hitaasti,
koska haluan tutustua kumppaniin -
ennen kuin esittelen hänet pojalleni.
Suhteessa oli aluksi paljon kompromisseja,
koska John oli dieselmekaanikko -
ja teki 10-tuntisia päiviä kuudesti viikossa.
Hän kävi ulkona kavereiden kanssa ja oli tyttöjen seurassa.
Hänen kaverinsa yrittivät houkutella häntä juhlimaan.
En tiennyt, että hän joi jatkuvasti.
Luulin, että hän joi viikonloppuisin.
Minä tein töitä ja menin kotiin lapseni luokse.
Hän kohteli Gaugea hyvin.
Gauge piti häntä isänään.
RACHELIN GAUGE-POIKA OLI KOLMEVUOTIAS, KUN RACHEL ALKOI TAPAILLA JOHNIA.
Gauge oli valloittava lapsi.
Hän oli pieni rocktähteni.
Leikkasin hänelle irokeesin ja hän näytti pirunsarvia -
ja istui Harrikkani kyydissä.
Se oli mahtavaa -
mutta ihmiset kommentoivat, kun olin Gaugen kanssa.
"Kuka tuo lapsi on, John?"
Aluksi sillä oli merkitystä, mutta kun rakastuin Gaugeen enemmän,
se alkoi ärsyttää.
"Tämä on minun lapseni."
Jos minä jahtasin Johnia meidän suhteessamme,
hän perääntyi.
Ja minä peräännyin, jos hän jahtasi.
Kun sanoin hänelle, että minulle riittää -
hän tuli ovelleni kello 11 illalla ja sanoi että oli pahoillaan.
Me olimme niin...
En tiedä.
Typerästi rakastuneita kai.
Me pysyimme yhdessä kaikesta huolimatta ja sitten -
kuulin että olen raskaana.
Me suunnittelimme muuttoa Arkansasiin.
Johnin setä asuu siellä, ja me menimme tapaamaan häntä.
Se on kaunis paikka,
ja me aloimme etsiä taloa sieltä.
MARRASKUU 2016
JAX-POIKA SYNTYI 1,5 VUOTTA PARIN TAPAAMISEN JÄLKEEN.
Jaxin syntymän jälkeen me lähdimme Arkansasiin.
Asuimme Johnin sedän kotona -
ja yritimme päästä sopimukseen taloa myyneen naisen kanssa.
Jax oli vain neljän kuukauden ikäinen, kun Gauge kuoli.
En osaa vieläkään sanoa, mitä tapahtui.
Oli myrsky, ja puita oli kaatunut.
Me siirsimme puita traktorilla -
hevoslaitumen aidan päältä.
Gauge auttoi minua.
Hän putosi traktorin kyydistä, ja ajoin hänen ylitseen.
Rachel oli paikalla.
Hän tuli talolta laitumelle ja piteli Gaugea sylissään.
Hän tunsi yhä Gaugen pulssin.
Me emme saaneet ambulanssia ajoissa paikalle -
emmekä me saaneet Gaugea sairaalaan.
Eli Gauge on poissa.
Rachel tietää, että olen varovainen ihminen.
Olen dieselmekaanikko ja touhunnut koko ikäni traktoreiden -
ja maatalouskoneiden kanssa.
Hän tietää, että en ollut huolimaton -
tai varomaton kun Gauge oli kyydissä.
Mutta tunsin heti -
olevani vastuussa ja syyllinen.
Minusta tuntui, että tapoin poikani.
Me...
Me menetimme lapsemme.
Ja...
Me muutuimme eri ihmisiksi.
Gaugen kuoleman jälkeen -
muutuin tyhjäksi kuoreksi.
Sitä on vaikea selittää.
En halunnut tehdä mitään. En halunnut syödä.
En voinut pitää Jaxia sylissäni.
Hän varmaan vaistosi, kuinka murtunut olin,
koska hän huusi.
Johnin täytyi kantaa kaikki vastuu -
nelikuisesta lapsesta ja minusta,
koska en pystynyt siihen.
Hän yritti kovasti ennen kuin romahti.
VUODEN SISÄLLÄ GAUGEN KUOLEMASTA -
RACHEL JA JOHN MUUTTIVAT UUTEEN KOTIINSA ARKANSASISSA.
John teki töitä ensimmäisen vuoden.
Jossain vaiheessa hän ei saanut tarpeeksi töitä -
voidakseen elättää meitä.
Minun täytyi hankkia työpaikka.
John alkoi löytää ystäviä,
jotka käyttivät huumeita.
Hän alkoi polttaa.
Crackia tai metamfetamiinia, en ole varma.
Ja minä katselin, kun hän poltti.
Ymmärsin, miksi hän yritti turruttaa tuskaa.
Syyllisyyttä siitä, että hän olisi voinut estää onnettomuuden.
Siinä on paljon kestämistä.
Riippuvuuteni lähti käsistä.
Käytin metamfetamiinia.
En ollut kokenut mitään vastaavaa.
Näin harhoja.
Näin Gaugen kasvot aina kun suljin silmäni.
Rachel-parka sulkeutui.
Hän ei... Hän vain sulkeutui.
Tilanne jatkui puolitoista vuotta.
Kumpikaan meistä ei hakenut apua -
ongelmien ratkaisemiseksi.
Ja...
Me tarvitsimme toisiamme,
mutta me työnsimme toisiamme erilleen.
Väitetään että tilanne ei voi pahentua, mutta kyllä se voi.
En pystynyt toimimaan,
eikä hän saanut minulta, mitä tarvitsi.
Niinpä hän löysi tytön, joka työskenteli satamassa.
Ja hän petti minua.
Se tyttö taisi olla 19-vuotias.
John oli silloin 35.
Se tyttö oli tosi nuori.
Sanoin Johnille, että hän ei pilaisi perhettämme.
Silloin hän löi ensimmäisen kerran.
Hän löi minua kasvoihin niin lujaa, että kaaduin lattialle.
Sitten hän otti avaimeni ja oli yön poissa kotoa.
John näki ja kuuli harhoja,
koska oli metamfetamiinikoukussa.
Hän meni vessaan ja jätti puhelimensa nauhoittamaan.
Hän kuunteli nauhoituksia ja huusi minulle,
että petin häntä, vaikka puhe kuului TV:stä.
Sen jälkeen tilanne paheni.
Syntymäpäivänäni hän vannoi, että kuuli miehen äänen autotallista.
Hän tarttui minua niskasta keittiössä,
raahasi pitkin käytävää ja heitti minut sängylle.
Hän löi minua kylkiluihin, rintaan, jalkoihin ja päähän.
Ja kuristi niin, että oksensin.
Tiesin silloin, että minun piti päästä pois hänen luotaan -
ja että hän ei muuttuisi.
Tein päätökseni enkä voinut jäädä enää hetkeksikään.
LOKAKUU 2018
RACHEL PAKENI ÄITINSÄ LUOKSE ILLINOISIIN -
KAKSIVUOTIAAN JAX-POIKANSA KANSSA.
Olin helpottunut kahdeksan tunnin ajomatkan aikana,
koska en joutuisi enää kestämään häntä.
Tein kaikenlaisia asioita Rachelille alettuani käyttää metamfetamiinia -
ja tuntui että hän teki saman minulle, mikä ei ollut totta.
Se oli pelkkää harhakuvitelmaa.
Ja...
Se toi paljon väkivaltaa meidän välillemme.
Hänen lähtönsä jälkeen -
minusta tuntui että olin menettänyt toisen lapsen ja vaimoni.
Kaikki kokemani tuska sattui entistä enemmän.
Se oli niin musertavaa, että en osaa selittää sitä.
Tunsin itseni petetyksi.
Poikani olinpaikasta tuli minulle pakkomielle.
Ystävät ja sukulaiset eivät kertoneet, missä Rachel oli.
He valehtelivat: "Hän on täällä jossain."
"Hän on turvassa." Suutuin kun Rachel ei puhunut minulle.
Hän otti poikani pois minulta ja satutti minua.
John oli saanut selville, että en ollut enää Arkansasissa.
Hän alkoi lähetellä tekstareita.
GAUGE ON MINULLA.
MINULLA ON HÄNEN TUHKANSA.
Hän sanoi, että kaataisi poikani tuhkat vessanpönttöön,
jos en kerro missä olen -
ja tuo hänen perhettään takaisin.
LUULET, ETTÄ VALEHTELEN.
EN VÄLITÄ ENÄÄ PASKAN VERTAA.
YRITIN OLLA KOHTUULLINEN.
Hän lähetteli minulle videoita,
joissa kaatoi valkoista tuhkaa vessanpönttöön.
Sain tietenkin paniikkikohtauksen.
EN ENÄÄ PELATA PELEJÄ!
TÄMÄ EI PÄÄTY HYVIN, JOS PAKOTAT PELAAMAAN PELIÄSI.
Kun hän oli tehnyt sen,
sain tarpeekseni ja hankin lähestymiskiellon.
MARRASKUU 2018
MARRASKUUSSA 2018 -
KÄRÄJÄOIKEUS MÄÄRÄSI ANDERSONILLE LÄHESTYMISKIELLON.
ILLINOISIN YLIOPISTO, SPRINGFIELD
Jotta vainoamisen voi luokitella rikokseksi,
pitää hankkia lähestymiskielto.
Se on ensimmäinen askel ei-rikollisesta käytöksestä -
rikolliseen käytökseen.
Olen Ryan Williams.
Olen kriminologian apulaisprofessori -
Illinoisin yliopistossa.
RYAN WILLIAMS ON TUTKINUT LÄHESTYMISKIELTOA,
JOKA ANDERSONILLE MÄÄRÄTTIIN.
Lähestymiskiellot voivat olla hyödyllisiä. Ne lisäävät rikoksen vakavuutta.
Lievä rikkomus muuttuu törkeäksi rikokseksi.
Työpaikan ohi ajaminen oli aiemmin ilkeää ja ongelmallista,
nyt törkeä rikos.
Mutta lähestymiskiellot perustuvat pelotevaikutukseen.
Ikävä kyllä vainoamista harrastavat usein ihmiset,
jotka eivät toimi järkevästi ja joilla ei ole hävittävää.
John ei esimerkiksi välittänyt kielloista yhtään.
Hän ajatteli etteivät ne koske häntä.
ANDERSON OLI SYYLLISTYNYT KONTROLLOIVAAN KÄYTÖKSEEN -
AIEMMISSA SUHTEISSAAN 12 VUODEN AJAN.
John syyllistyi vakavaan käytökseen aiemmissa suhteissaan.
Hän ei hyväksy,
että hänen käytöksensä on haitallista.
Siinä määrin että olen yllättynyt,
että näissä tapauksissa ei käynyt pahemmin.
Jos John ei voi hallita naisia, kiukku ja aggressio tulee esiin.
Käytös on pahentunut joka kerta, mikä pelottaa minua.
Tilanne on aina räjähdysherkkä.
Olen Rick Anderson, Johnin setä.
Olen ainoa sukulainen, joka on puheväleissä Johnin kanssa.
MAALISKUU 2006
ANDERSONIN OMISTUSHALUINEN KÄYTÖS DOKUMENTOITIIN,
KUN HÄN EROSI ENSIMMÄISESTÄ VAIMOSTAAN.
John meni nuorempana naimisiin,
mutta petti vaimoaan häissä.
Vaimolle riitti -
ja hän muutti pois.
Johnin päässä naksahti.
Hän ilmestyi silloin naisen kotiin, kun oli vihainen.
Tai odotti autossa, että nainen pääsee töistä.
Se oli vainoamisen alku.
MAALISKUU 2006
VUONNA 2010 ANDERSONIA SYYTETTIIN TOISEN EX-KUMPPANIN -
TÖRKEÄSTÄ VAINOAMISESTA.
Hän murtautui ex-kumppanin kotiin, piiloutui komeroon -
ja seisoi kahdelta yöllä -
tytön sängyn päässä.
Eli suhde ensimmäisen vaimon ja toisen tyttöystävän kanssa -
hajosi palasiksi.
Jos olisin Rachel,
olisin huolissani Johnista.
LOKAKUU 2018
JÄTETTYÄÄN ANDERSONIN VUONNA 2018 -
RACHEL MUUTTI ÄITINSÄ JUDIN LUOKSE ILLINOISIIN.
John halusi Rachelin takaisin ja tekisi mitä tahansa sen eteen.
Hän tiesi, miten vahva side minulla ja Rachelilla oli.
Jos hän ei saisi Rachelia, kukaan ei saisi.
LOKAKUU 2018
HELMIKUU 2019
KOLME KUUKAUTTA MYÖHEMMIN JOHN TULI 950 KM RACHELIN PERÄSSÄ.
Hän soitteli jatkuvasti kun tuli tänne,
mutta puhelu tuli jonkun muun numerosta.
Se idiootti on niin fiksu.
Hän soitti minulle: "Anna minun puhua hänelle."
"Rakastan häntä."!
Sitten hän kirosi: "Tiedän, että hän on siellä."
"Helvetin ämmä, anna minun puhua hänelle."
Se oli tosi pelottavaa.
Hän vaani taloa.
Hän pysähtyi pihatielle talvella isolla avolavallaan.
Suditteli siinä renkaitaan.
Me pelkäsimme, itkimme ja soitimme poliisit.
Etsin Jaxia, joka oli pöydän alla.
Hän sanoi: "Menin piiloon niin kuin äiti käski."
Se särki sydämeni.
Lapsenlapseni piti piiloutua, koska äiti käski -
mennä Johnia piiloon,
koska John aikoi tappaa hänen äitinsä.
On tuskallista seurata, kun tytär joutuu kokemaan sellaista.
Minusta tuntui, että hän tarkkaili minua jatkuvasti.
Hän tiesi, koska olen kotona ja koska en.
Se oli mielenhallintaa ja pelkoa.
Hän soitteli ja viestitteli jatkuvasti.
Hän jätti vastaajaviestejä, että aikoi tappaa itsensä.
Hän lähetti kuvia hirttosilmukoista,
jotka oli ripustanut äitinsä kellarin kattopalkeista.
Hän sanoi, että me kuolemme yhdessä -
ja että hän voi ampua minut ensin, jos täytyy.
Hän tekisi sen ja me kuolisimme yhdessä.
Minusta tuntui, että hän väijyi kulman takana.
Olin varuillani ja odotin, että hän hyppää pusikosta.
Ja niin siinä sitten kävi.
Rachel ei vastannut puhelimeen.
Minä menin nettiin -
ja käytin sovelluksia, joilla voi soittaa -
eri numeroista.
Tein kaikenlaista hullua.
Hän ei puhunut minulle, joten menin hänen työpaikalleen.
MAALISKUU 2019
PALATTUAAN ILLINOISIIN -
RACHEL OLI OTTANUT TÖITÄ VARASTOLTA.
Olin parkkipaikalla, kun hän tuli töihin.
Menin paikalle pari minuuttia ennen häntä.
Kävelin hänen autolleen,
ja hän pelästyi kun näki minut.
Jostain syystä se sai minut suuttumaan.
Se oli paha tilanne hänen työpaikallaan, ja poliisit tulivat paikalle.
Sillä varastolla -
ei ollut porttia. Sinne pääsi kulkemaan vapaasti.
VALVONTAKAMERAN KUVAA
Olin pysäköinyt autoni -
ja keräsin tavaroitani mennäkseni sisälle.
Parkkipaikalla oli auto,
ja hän juoksi täysillä kohti autoani.
Yritin yhtä aikaa lukita autoni ja soittaa hätänumeroon.
Hän yritti rikkoa kuskin puolen ikkunan -
ja huusi täysillä,
että hän aikoi tappaa minut.
Hän avasi repsikan puolen takaoven.
Hyppäsin ulos autosta ja huusin apua.
Näin miehen autossaan -
ja juoksin hänen luokseen.
Hän nousi autostaan ja kysyi mikä oli hätänä.
Sanoin: "Tuo mies tappaa minut."
John tajusi, että jätin avaimet autooni.
Hän yritti ajaa ylitseni.
Hän tajusi, ettei osu minuun -
törmäämättä muihin autoihin.
Niinpä hän poistui autosta -
ja huusi yhä, että aikoo tappaa minut.
Se mies kaatoi hänet maahan ja piti häntä aloillaan.
POLIISI SAAPUI PAIKALLE JA PIDÄTTI ANDERSONIN.
ANDERSON SAI SYYTTEEN LÄHESTYMISKIELLON RIKKOMISESTA.
Kun poliisi pidätti hänet,
olin helpottuneempi kuin koskaan aiemmin.
Vihdoin hän ei voinut enää satuttaa minua.
Olin vapaa.
Olin vapaa hänestä.
Olin vapaa siitä kaikesta.
Vainoaminen, varsinkin lähisuhteissa,
ei välttämättä saa ansaitsemaansa huomiota.
Sitä katsotaan läpi sormien laissa.
Kyse on siitä mitä me teemme, jotta tällainen käytös loppuu.
Olen Ali Friend.
Olin pääsyyttäjä kotiväkivaltayksikössä DeKalbin piirikunnassa.
VARASTON VÄLIKOHTAUKSEN JÄLKEEN -
ALI FRIEND MÄÄRÄTTIIN ANDERSONIN JUTUN SYYTTÄJÄKSI.
Minun on vaikea tietää, mitä John ajatteli -
ja miksi hän teki mitä teki.
Luulen, että hän halusi tehdä kaiken mahdollisen -
saadakseen Rachelin elämän hallintaansa.
Jos se tarkoitti Rachelin tappamista, sitten hän tekisi sen.
Hän toi Rachelille nylonremmin,
josta oli tehty hirttosilmukka.
Hän oli kuristanut Rachelia monta kertaa,
kun he asuivat Arkansasissa.
Tuntui, että hän toteuttaisi vihdoin -
uhkauksensa siltä ajalta, kun hän kuristi Rachelia.
OIKEUSTALO
ANDERSON OLI RIKKONUT LÄHESTYMISKIELTOAAN,
JA ALI FRIEND SYYTTI HÄNTÄ TÖRKEÄSTÄ VAINOAMISESTA.
KÄRÄJÄOIKEUS
Törkeästä vainoamisesta voi Illinoisissa saada -
2-5 vuoden vankilatuomion.
Tai ehdonalaista.
Mielestäni ehdonalainen ei ollut sopiva rangaistus hänelle -
vaan hänet piti passittaa vankilaan.
Niinpä häntä syytettiin myös törkeästä rattijuopumuksesta,
koska siitä seuraa Illinoisissa ankara rangaistus.
RATTIJUOPUMUSTUOMIO TOISI -
ANDERSONILLE VANKILATUOMION AIEMPIEN LIIKENNERIKKOMUSTEN TAKIA.
JOS HÄNET TUOMITAAN VAIN VAINOAMISESTA, HÄN VOI PÄÄSTÄ VAPAAKSI.
On vaikea uskoa, että vainoaminen on lievempi rikos kuin rattijuopumus.
Kukaan ei halua uskoa, että se on kovin paha juttu,
mutta vainoajan uhrille -
se on paha juttu ja voi johtaa kuolemaan.
MAALISKUU 2019
HUHTIKUU 2019
HUHTIKUUSSA 2019 ANDERSON MYÖNSI RATTIJUOPUMUKSEN -
JA TÖRKEÄN VAINOAMISEN.
HÄN SAI KUUDEN VUODEN VANKILATUOMION.
ANDERSONIA KIELLETTIIN MYÖS PITÄMÄSTÄ YHTEYTTÄ RACHELIIN TAI JAXIIN.
Saan kirjeitä Johnilta joka päivä.
Niin paljon, että tuntuu oudolta, jos jonain päivänä en saa kirjettä.
Me emme puhu.
En vastaa hänelle, mutta saan kuvia ja kirjeitä.
Se ei lopu koskaan.
On ristiriitaista saada kirjeitä -
ja päättää, avaanko ne vai en.
Nyt kun hän on vankilassa, lukemalla kirjeet tiedän,
mitä hänen päässään liikkuu.
Ja minun on helpompi nukkua öisin,
kun tiedän, että hän on anteeksipyytäväinen eikä vihainen.
HENRY C. HILLIN VANKILA
Kirjoitin Rachelille kirjeitä.
Vuonna 2020 kirjoitin kirjeen joka päivä.
Joka viikko, ei joka päivä.
En ole niin hullu.
Tiedän, että hän lukee ne -
ja hän saa ne.
Jos hän haluaa ilmiantaa ne ja hankkia minulle vaikeuksia,
olkoon niin.
Se on hänen oikeutensa. Tehköön niin, jos hänen täytyy.
VUONNA 2021 ANDERSON HAASTOI -
POIKANSA TAPAAMISKIELLON.
RACHELILLA EI OLLUT VARAA RIITAUTTAA SITÄ,
ELI JOHN SAI LUVAN TAVATA JAXIA.
En unohtanut poikaani vankilassa.
Saan jutella hänelle puhelimessa, ja hän sanoo:
"En tunne sinua. En tiedä, miltä sinä näytät."
Minun täytyy muistuttaa, että minä kasvatin häntä.
"Olit kaksi, kun näin sinut viimeksi."
"Kurja juttu, että et muista sitä."
Jax täytti viisi viime sunnuntaina. Tavoitteeni oli vapautua ennen sitä.
Vapauduin viikkoa myöhemmin.
Tänään on perjantai. Pääsen kotiin maanantaina.
KÄRSITTYÄÄN VÄHIMMÄISAJAN RANGAISTUKSESTAAN -
ANDERSON PÄÄSI EHDONALAISEEN VAIN 2,5 VUOTTA TUOMIONSA JÄLKEEN.
Johnin vapautus lähestyy, ja hän haluaa nähdä poikansa.
Kun John vihdoin näkee Jaxin -
ja pystyy ottamaan hänet yöksi tai viikonlopuksi,
minä pelkään, että hän karkaa lapseni kanssa -
enkä löydä poikaani enää.
Se kummittelee aina mielessä.
Toivon, että John kääntää uuden lehden elämässään,
mutta pelkään, että hän palaa entiselleen -
ja yrittää satuttaa minua taas.
Jos hän repsahtaa taas huumeisiin,
hän saattaa ajatella, että hänellä ei ole syytä elää.
Se tarkoittaisi, että hän hyökkäisi kimppuuni.
Hankin valvontakamerat.
Niitä taloni ympärillä, jotta voin varmistaa,
ettei hän vainoa minua enää -
tai yritä peukaloida autoani.
Hän saa yhden mahdollisuuden.
Hän palaa vankilaan, jos ylittää rajan vielä kerran.
Ja peli on pelattu.
MARRASKUU 2021
15. MARRASKUUTA 2021 -
JOHN ANDERSON PÄÄSI EHDONALAISEEN.
Monet sanovat, että ihmiset eivät oikeasti muutu.
Traumaattisten tapahtumien ei kuitenkaan pitäisi -
määrittää ihmistä ikuisesti.
En ole sama ihminen kuin ennen.
Olen valmis tapaamaan perheeni.
KAKSI VIIKKOA MYÖHEMMIN
Olen ollut vapaalla jalalla kaksi viikkoa -
eikä minulla ole kunnon suunnitelmaa.
Se on yhä työn alla.
Tärkein suunnitelmani on päästä takaisin -
poikani elämään.
JOHN SAA TAVATA POIKAANSA VIIKOITTAIN.
Olen innoissani, kun saan olla poikani kanssa.
Hän on viisivuotias.
Hän on täynnä tulta ja tappuraa.
Sydäntä lämmittää, kun saan taas nähdä poikaani.
Odotan tapaamisia kovasti.
Niinä päivinä, kun en näe häntä,
olen surullinen.
Me olimme samaa perhettä ennen kuin tämä alkoi.
Poikani oli kanssani koko ajan.
Nyt muutama vuosi myöhemmin -
saan nähdä poikaani pari kertaa viikossa.
Haluan pitää huolen, että me kasvatamme hänet yhdessä.
Ei ole kaukaa haettua, että joskus -
haluaisin saada perheeni taas saman katon alle.
Perheenä.
Minun täytyy ensin todistaa,
että ihmiset voivat kasvaa ja muuttua.
KOLME KUUKAUTTA MYÖHEMMIN
Elämä on erilaista, kun John on päässyt vankilasta.
Hän on ollut vapaana reilut 90 päivää.
Tiedän että John haluaa, että me olisimme taas perhe,
mutta paluuta menneeseen ei ole.
Arpia on liikaa, ja kaikki on rikki.
Toivottavasti John pysyy raittiina ja haluaa parantaa elämäänsä.
Jos John on valmis kantamaan vastuuta,
hän voi olla isä Jaxille.
Toivon poikamme takia, että me voimme olla ystäviä,
koska jokainen lapsi tarvitsee isäänsä.
Mutta Johnin täytyy muuttua paljon -
ja saada riippuvuutensa hoidettua.
Aika näyttää.
JOHN ON JATKANUT TÖISSÄ KÄYNTIÄ JA POIKANSA TAPAAMISTA.
RACHELIN MUKAAN TÄMÄ ON VIIMEINEN MAHDOLLISUUS.
Tekstitys: Juha Arola